钦定古今图书集成/理学汇编/字学典/第155卷 > 《杜绾云林石谱》 > 《婺源石》
## 钦定古今图书集成/理学汇编/字学典/第155卷 > 《杜绾云林石谱》 > 《婺源石》

徽州、婺源石产水中者，皆为砚材，品色颇多。一种石
理有星点，谓之“龙尾”，盖出于龙尾溪，其质坚劲，大抵
多发墨，前世多用之，以金为贵。石理微粗，以手摩之，
索索有锋𫓩者尤妙，以深溪为上，或如刷丝，罗纹枣
心，或如瓜子，或眉子，两两相对。又一种色青而无文，
大抵石质贵青润发墨，颇与后历石差坚近为最。又
有祈门县文溪所产，色有紫，石理润发墨，颇与后历
石差坚。近时出处价倍于常，工人各以材厚大者为
贵。又徽州歙县，地名“小清”，出石亦青润可作砚，但石
理颇坚，不甚锉墨，其纹亦有刷丝者，土人不知贵也。